મોબાઇલ ફોન્સ પર સામાન્ય રીતે સૌથી વધુ લેવામાં આવતું ડેટા એપ્લીકેશન એસએમએસ ટેક્સ્ટ મેસેજિંગ છે,જેનો ઉપયોગ કુલ ગ્રાહકોમાંથી 74% સક્રિય વપરાશકર્તા તરીકે કરે છે. ( વર્ષ 2007ના અંતે કુલ 3.3 અબજ ગ્રાહકોમાંથી 2.4થી વધારે) એસએમએસ ટેક્સ મેસેજિંગથી વર્ષ 2007માં 100 અબજ ડોલરની વાર્ષિક આવક થઇ હતી અને વિશ્વભરના સમગ્ર મોબાઇલ ફોન વપરાશકર્તાઓમાં મેસેજિંગની સરેરાશ વ્યક્તિદીઠ એક દિવસની 2.6 મેસેજીસની છે. (સ્રોત ઇન્ફોર્મા 2007). પ્રથમ એસએમએસ ટેક્સ્ટ મેસેજ વર્ષ 1992માં યુકે ખાતે કોમ્પ્યુટરમાંથી મોબાઇલમાં મોકલવામાં આવ્યો હતો, જ્યારે ફોનના ઉપયોગથી વ્યક્તિથી વ્યક્તિ સુધી એસએમએસ ફિનલેન્ડમાં 1993માં મોકલવામાં આવ્યો હતો. 
મોબાઇલ ફોન્સ દ્વારા ઉપયોગમાં લેવામાં આવતી અન્ય નોન-એસએમએસ ડેટા સર્વિસીઝનું મૂલ્ય વર્ષ 2007માં 31 અબજ ડોલર્સ હતું, અને તેમાં મોબાઇલ મ્યુઝિક, ડાઉનલોડ થઇ શકે તેવા લોગો અને ચિત્રો, ગેમીંગ, જૂગાર, વયસ્ક મનોરંજન અને જાહેરાત જેવી સેવાઓ મુખ્ય છે. ડાઉનલોડ થઇ શકે તેવા પ્રથમ મોબાઇલ કન્ટેન્ટનું વેચાણ વર્ષ 1998માં ફિનલેન્ડમાં એક મોબાઇલ ફોનને કરવામાં આવ્યું હતું, જ્યારે રેડિયોલિન્જાએ (હાલ એલિસા) ડાઉનલોડ થઇ શકે તેવી રિન્ગીંગ ટોન સેવાની રજૂઆત કરી હતી. વર્ષ 1999માં જાપાનના મોબાઇલ ઓપરેટર એનટીટી ડોકોમોએ તેની મોબાઇલ ઇન્ટરનેટ સેવા, આઇ-મોડનો પ્રારંભ કર્યો હતો, જે આજે વિશ્વની સૌથી વિશાળ મોબાઇલ ઇન્ટરનેટ સેવા છે અને તેનું કદ લગભગ ગૂગલની વાર્ષિક આવક જેટલું જ થાય છે. 
મોબાઇલના ઉપયોગથી એસએમએસ દ્વારા પ્રથમ સામાચાર પૂરા પાડવાની સેવાનો પ્રારંભ વર્ષ 2000માં ફિનલેન્ડ ખાતે થયો હતો. ઘણી સંસ્થાઓ માગ અનુસાર એસએમએસ દ્વારા ન્યૂઝ સર્વિસ આપતી હોવાથી મોબાઇલ ન્યૂઝ સેવાનો ફેલાવો થઇ રહ્યો છે. કેટલીસ સંસ્થાઓ એસએમએસ દ્વારા તાત્કાલિક ન્યૂઝ પણ પૂરા પાડે છે. મોબાઇલ ટેલિફોની સક્રિયતા અને જાહેર પત્રકારત્વને પણ બળ પૂરુ પાડે છે, જે રોયટર્સ અને યાહૂ! તથા શ્રીલંકાની જાસ્મિન ન્યૂઝ જેવી નાની સ્વતંત્ર કંપનીઓ દ્વારા વિસ્તારવામાં આવી. 
Monster.com જેવી કંપનીઓએ નોકરીની શોધ અને કારકિર્દી અંગેની સલાહ મેળવવા જેવી સેવાઓ માટે મોબાઇલ સેવાઓ આપવાની શરૂઆત કરી છે. કન્ઝ્યુમર એપ્લીકેશન્સમાં વધારો થઇ રહ્યો છે અને તેમાં સ્થાનિક પ્રવૃત્તિઓ અને બનાવો અંગેની માહિતીના માર્ગદર્શનથી માંડી મોબાઇલ કૂપન્સ અને ડિસ્કાઉન્ટ અંગેની ઓફરનો સમાવેશ થાય છે, જેનો ઉપયોગ નાણાં બચાવવા કે ખરીદી માટે થઇ શકે છે. મોબાઇલ ફોન્સ માટે વેબસાઇટની રચના કરવા માટેના ટુલ્સની પ્રાપ્યતામાં વધારો નોંધાયો છે.
મોબાઇલ દ્વારા ચૂકવણીની પ્રથમ અજમાયશ વર્ષ 1998માં ફિનલેન્ડ ખાતે કરવામાં આવી હતી, જ્યારે એસ્પુમાં કોકા-કોલા વેન્ડીંગ મશીનને એસએમએસ ચૂકવણી માટે તૈયાર કરવામાં આવ્યું હતું. ધીમેધીમે આ વિચારનો ફેલાવો થયો અને વર્ષ 1999માં ફિલિપાઇન્સે મોબાઇલ ઓપરેટરો ગ્લોબ અને સ્માર્ટ પર પ્રથમ વ્યાપારી મોબાઇલ પેમેન્ટ પદ્ધતિની રજૂઆત કરી. આજે મોબાઇલ દ્વારા ચૂકવણીમાં મોબાઇલ બેન્કિંગ અને મોબાઇલ ક્રેડિટ કાર્ડથી માંડી મોબાઇલ વ્યાપારનો સમાવેશ થાય છે અને તેનો ઉપયોગ એશિયા અને આફ્રિકામાં વ્યાપક રીતે અને પસંદગીના યુરોપના બજારોમાં થાય છે. ઉદાહરણ તરીકે, ફિલિપાઇન્સમાં કોઇ વ્યક્તિને તેની સમગ્ર ચૂકવણી મોબાઇલ એકાન્ટમાં કરવામાં આવે તે બાબત અસામાન્ય રહી નથી. કેન્યામાં એક મોબાઇલ બેન્કિંગ એકાઉન્ટમાંથી બીજામાં નાણાં તબદીલ કરવાની મર્યાદા દસ લાખ યુએસ ડોલર છે. ભારતમાં સેવાઓના ઉપયોગ માટેના બિલની ચૂકવણી પર 5% વટાવ મળે છે. ઇસ્ટોનિયામાં સરકારે એવુ જોયુ કે ગુનેગારો કેશ પાર્કિંગ ફી વસૂલી રહ્યા છે, તો સરકારે એવી જાહેરાત કરી કે એસએમએસથી ફક્ત મોબાઇલ પેમેન્ટ જ પાર્કિંગ માટે માન્ય ગણાશે અને આજે ઇસ્ટોનિયામાં બધી જ પાર્કિંગ ફીનું મોબાઇલ દ્વારા સંચાલન કરવામાં આવે છે અને આ પ્રવૃત્તિ સાથે સાથે સંકળાયેલા ગુનાનો અંત આવ્યો છે. 
મોબાઇલ એપ્લીકેશન્સનો વિકાસ લેખક ટોમિ એહોનન સાથે Nokiaના જો બેરેન્ટ અને Motorolaના પૌલ ગોલ્ડિંગ દ્વારા રચવામાં આવેલી છ M ના (અગાઉ પાંચ M) સર્વિસ ડેવલોરમેન્ટના સિદ્ધાંતનો ઉપયોગ કરીને કરવામાં આવ્યો છે. આ છ M માં મુવમેન્ટ (સ્થળ), મોમેન્ટ (ટાઇમ), મી (વ્યક્તિત્વકરણ), મલ્ટી-યુઝર (સમુદાય), મની (ચૂકવણી) અને મશીન (સ્વયંસંચાલિતતા)નો સમાવેશ થાય છે. આ છ M / પાંચ M ના સિદ્ધાંતનો ટેલીકોમ એપ્લીકેશન્સના સાહિત્યોમાં વિશાળ સંદર્ભ આપવામાં આવ્યો છે અને અનેક ઔદ્યોગિક અગ્રણીઓને તેનો ઉપયોગ કર્યો છે. આ સિદ્ધાંતની ચર્ચા માટેનું પ્રથમ પુસ્તક વર્ષ 2002માં એહોનેન એન્ડ બેરેટ્ટ દ્વારા લખવામાં આવેલું "સર્વિસીઝ ફોર યુએમટીએસ" હતું.

એપ્લીકેશન્સ
અંગત
હેન્ડસેટ્સ
આરોગ્યના જોખમો